da de da de da de fi en en en sv da nl de bar da da da da fr sv sv da da da da da da da da da en da da da da de da de de da da es da da it da de
Tosprogetheden i Sydslesvig er enestående | Dansk Skoleforening for Sydslesvig e.V.
Sprogblanding i Sydslesvig giver både udfordring og muligheder for pædagogerne i daginstitutionerne.
JARUPLUND. Sprogvurderingen er en vigtig del af det sprogpædagogiske arbejde i Skoleforeningens børnehaver og vuggestuer.
I godt og vel to år har man nu sprogvurderet børn i daginstitutionerne og udarbejdet handleplaner ud fra tre udviklingsområder: samspil, kommunikation og opmærksomhed. Sprogforståelse og sproglig bevidsthed og udtale, ordforråd og sætningsproduktion.
Vi ved en masse om emnet
I handleplanerne sættes der mål for, hvad der skal arbejdes hen imod, der beskrives, hvad der skal arbejdes med, og sættes navn på konkrete handlinger og aktiviteter, og hvem i institutionen eller i hjemmet der står for at føre planen ud i virkeligheden.
På et sprogpædagogisk netværksmøde inden jul mødtes pædagoger fra daginstitutionerne for at uddybe overvejelserne omkring emnet og sammentænke det med kollegerne på de andre institutioner. Der blev også præsenteret materiale som inspiration til pædagogernes arbejde med sprogvurderingen.
- Vi ved en masse om emnet. Den tosprogethed vi har i Sydslesvig, er enestående. Vi finder vores egne værktøjer, og finder ud af, hvordan man bedst gør, sagde børnehavekonsulent Petra von Oettingen på mødet, som fandt sted på Jaruplund Højskole.
I et oplæg kom børnehaveleder Helle Witt Nommensen fra Hostrup børnehave ind på forholdet mellem sproglige problemer, sprogforståelsen og ordforråd på andetsproget og præsenterede en handleplan fra sin egen institution.
- Det er vigtigt, at I laver en handleplan for barnet for at kunne se udviklingen over en periode, sagde Helle Witt Nommensen, som kunne se store sprogpædagogiske muligheder i de danske vuggestuer i Sydslesvig.
- At de får begge, det danske og det tyske sprog så tidligt betyder, at de er simultant tosproget, når de er tre år gamle. De har to modersmål, sagde hun.
Hun sagde også, at man ikke skal være bange, hvis børn blander dansk og tysk.
- Det betyder, at de er i en udviklingsfase.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg